בזבוז אדום-מצח

בַּזבוז אדום מצח (שם מדעי: Serinus pusillus) היא מין ציפור קטנה ממשפחת הפרושיים החיה ברחבי אסיה.

תיאור 
בזבוז זה קטן מקרוביו הבזבוז האירופי ובזבוז הלבנון. הוא בולט במצחו האדום וראשו ובטנו השחורים. שאר גופו בצבע חום צהבהב המפוספס בפסים כהים. הזכר והנקבה דומים בהופעתם.

תפוצה ובתי גידול 
נפוץ בקווקז הטורקי והאיראני, צפון המזרח התיכון, מונגוליה ואף באזורים מסוימים של ההימלאיה ההודית. הוא חולף בישראל בחורף (לרוב בחודש נובמבר) אם כי זהו מאורע נדיר. כאשר הוא בארץ, ניתן לראותו בהר חרמון, נחל ראש פינה, השומרון והרי הגליל.

רבייה 
בטורקיה, הרבייה מתרחשת בין אפריל ליולי כשבקווקז הרבייה מתרחשת בחציון השני של מאי לעומת אמצע מאי עד יוני באיראן. הדגירה נמשכת כ11–16 ימים כאשר רק הנקבה דוגרת על הביצים, הנקבה מטילה 3–5 ביצים בצבע לבן מנוקד בחום. הקן יהיה מסודר וקומפקטי ויהיה עשוי מדשא יבש, זרדים, גבעולים וטחב. הקן ממוקם בדרך כלל על עצים או בראש צוק בלתי נגיש אך ישנם גם קנים בנקיקים וחרירים.

קישורים חיצוניים 

 בזבוז אדום מצח מתוך אתר תצפית
 בזבוז אדום מצח מתוך אתר הצפרות הישראלי
 בזבוז אדום מצח
 בזבוז אדום מצח מתוך אתר ADW

הערות שוליים

בעלי חיים שתוארו ב-1811
טקסונים שתוארו בידי פטר סימון פאלאס
פרושיים
ארץ ישראל: פרושיים